CELEX: 62022TN0256
Language: sl
Date: 2022-05-13 00:00:00
Title: Zadeva T-256/22: Tožba, vložena 13. maja 2022 – Janukovič/Svet

4.7.2022   
            
            
               SL
            
            
               Uradni list Evropske unije
            
            
               C 257/35
            
         
      Tožba, vložena 13. maja 2022 – Janukovič/Svet
      (Zadeva T-256/22)
      (2022/C 257/46)
      Jezik postopka: angleščina
      
         Stranki
      
      
         Tožeča stranka: Viktor Fedorovič Janukovič (Rostov na Donu, Rusija) (zastopnik: B. Kennelly, Barrister)
      
         Tožena stranka: Svet Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) 2022/376 z dne 3. marca 2022 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (1) in Izvedbeno uredbo Sveta (EU) 2022/375 z dne 3. marca 2022 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (2) v delu, v katerem se nanašata na tožečo stranko, razglasi za nična; in
               
            
                  —
               
               
                  Svetu naloži plačilo stroškov tega postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: Svet ni preveril in ni mogel preveriti, ali je bila odločitev oziroma so bile odločitve ukrajinskih organov, na katere se je skliceval pri uvrstitvi tožeče stranke na seznam, sprejete v skladu z njenimi temeljnimi pravicami Unije do obrambe in do učinkovitega sodnega varstva.
               
            
                  2.
               
               
                  Drugi tožbeni razlog: Svet je storil očitne napake pri presoji, ker je odločil, da je bilo merilo za uvrstitev na seznam izpolnjeno. Natančneje, Svet je sprejel gradivo ukrajinskega generalnega tožilstva brez ustrezne preučitve in/ali brez upoštevanja pomanjkljivosti, ki jih je ugotovila tožeča stranka. Svet bi moral opraviti dodatna preverjanja in od ukrajinskih organov zahtevati dodatne dokaze glede na stališče in razbremenilne dokaze, ki jih je predložila tožeča stranka, vendar Svet v omejenih preiskavah ni izpolnil tistega, kar se zahteva. Zato sankcije 2022 ne temeljijo na dovolj trdni dejanski podlagi.
               
            
                  3.
               
               
                  Tretji tožbeni razlog: kršitev lastninske pravice tožeče stranke iz člena 17(1) Listine Evropske unije o temeljnih pravicah, ker med drugim omejevalni ukrepi pomenijo neupravičeno, nenujno in nesorazmerno omejitev te pravice zato, ker: (i) ni nobenih indicev, da bi bilo kakšno od sredstev, ki jih je domnevno odtujila tožeča stranka, preneseno iz Ukrajine, (ii) bi bili ukrajinski nacionalni ukrepi očitno ustrezni in zadostni; in (iii) omejevalni ukrepi zdaj veljajo že osem let in so bili ponovno uvedeni na podlagi preiskav, ki so očitno dejansko ustavljene in/ali vsaj v popolni stagnaciji, v zvezi z eno od teh preiskav pa se Svet v nobenem od prejšnjih dveh let ni skliceval.
               
            
         (1)  UL 2022, L 70, str. 7.
      
         (2)  UL 2022, L 70, str. 4.